《忆别三首 其三》
明代·陶安

西掖明刑慎履操，南昌守郡选英豪。两军争战雌雄决，百姓疮英抚字劳。

新垒入云环井邑，长江护境壮波涛。美人缥缈关情处，独立溪亭月色高。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。